JOANN HAMPAR

ASZTROLÓGIA

Ezotéria mindenkinek

ÉDESVÍZ KIADÓ
BUDAPEST

A fordítás az alábbi kiadás alapján készült:

Joann Hampar / Astrology for Beginners

A Simple Way to Read Your Chart

Llewellyn Publications,

A Division of Llewellyn Worldwide Ltd., 2007

Fordította

Béresi Csilla

Szerkesztette

Barsi Nikoletta

Szaklektor

Baktai Ádám

Copyright © Joann Hampar, 2007

Hungarian translation © Béresi Csilla, 2015

Hungarian edition © Neemtree Corporation AG, 2015

Cover design © Neemtree Corporation AG, 2015

Interior illustrations: Donna Burch

Charts: Cosmic Patterns Software Inc.

www.AstroSoftware.com

Minden jog fenntartva. A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Melher Viktor

Borítót készítette Édesvíz Kiadó Kft.

Elektronikus változat Békyné Kiss Adrien

ISBN 978-963-529-484-8 (epub)

ISBN 978-963-529-485-5 (mobi)

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

KÖSZÖNETNYILVÁNÍTÁS

Köszönettel tartozom Andrea Neffnek,
akinek meglátásai sokat javítottak könyvem minőségén.

Első fejezet

Bevezetés

Születési horoszkópod – a benne lévő állatövi jegyekkel és planétákkal együtt – pontosan azt a pillanatot rögzíti, amikor megszülettél. Valójában a horoszkóp szó pontos jelentése „óralátó”, azaz a születési óra szemrevételezését jelenti. Ez az égitestekről készült pillanatfelvétel egy életre a tiéd, és felvilágosítást ad egész eljövendő életedről. A horoszkópba foglalt információk kiolvasása nem szükségképpen bonyolult, és az következő oldalakon mindent megtalálsz, ami e művelet leegyszerűsítéséhez szükséges. Ideális esetben ez a jelképes nyelv arról tudósít, hogyan teljesítheted ki önmagad – és pontosan erről szól ez a könyv is.

Mindegyik horoszkóp sajátos alaprajzot követ, ezért ezzel, a horoszkóp mintázatával kezdjük fejtegetéseinket, mivel első pillantásra elárulja, mi életed legfőbb hajtóereje. Az állatövi jegyek és horoszkópodon való elhelyezkedésük annak lenyomatai, hogyan intézed a dolgaidat. A tizenkét ház – mindegyiknek saját tevékenység felel meg – megmutatja, hol számíthatsz a legnagyobb sikerre. Az is fontos, hogy melyik házban milyen planéták tartózkodnak. Mindez rávilágít a családi dinamikára, személyes, közeli kapcsolataidra, anyagi ügyeidre, pénzügyi kilátásaidra, hivatással és szakmával kapcsolatos hozzáállásodra, veleszületett képességeidre, kreativitásodra és még sok egyébre. Ha pedig pályaválasztás előtt állsz, az aspektusokról szóló fejezet tanácsot ad, milyen hivatás illik hozzád legjobban.

Első pillantásra a horoszkóp olyan, mint egy titkosírással megírt térkép, amelynek birtokában izgalmas utazásra indulhatsz. Ennek az utazásnak ugyanúgy nincs vége, ahogyan a körnek sem; folyvást újabb és újabb kalandokat ígér.

Alapismeretek

Ejtsünk néhány szót a következőkben a könyv használatáról. Felsoroljuk a felhasznált értelmezési technikákat, amelyeket részletesen is kifejtünk a további fejezetekben. Ezeknek a módszereknek a birtokában könnyűszerrel értelmezheted horoszkópodat. Nem muszáj nehézkes teóriákkal és fogalmakkal bajlódnod: a jelképrendszer ismeretében máris olvashatsz benne. Ezeken az oldalakon mindent megtalálsz, amire szükséged van, többek között sok-sok ábrát és illusztrációt is. A kötet végén található egy szószedet a felmerült fogalmak magyarázatával.

Javaslom, hogy születési horoszkópod egy példányával a kezedben haladj fejezetről fejezetre. Ha eddig még soha nem készíttetted el, számos honlap ajánlja fel ezt ingyen az interneten. Ilyen például a www.alabe.com, a www.astro.com és a www.astrology.com.{1}

I. A hét horoszkópmintázat

Amikor ránézünk egy horoszkópra, nyomban feltűnik, milyen mintázatot vesznek fel benne a planéták. Hétfélét tartunk számon, és mindegyik sajátos jelentést hordoz, átfogóan jellemzi a személyiséget, és hozzásegít a finomabb részletek jobb megértéséhez. A mintázat olyan, akár az első benyomás egy ismeretlenről, elárulja, mi motiválja az életben.

A. A hét horoszkópmintázat: folt, nyaláb, mozdony, tál, vödör, mérleghinta és rendszertelen alakzat.

B. Féltekék: Ezt követően azt kell megnézned, hogy a planéták inkább a horoszkóp körének felső vagy alsó, jobb vagy bal felére tömörülnek-e. A féltekék a külső és belső tulajdonságokat különítik el egymástól.

C. Negyedek (kvadránsok): A kör tovább osztható negyedekre, melyek a személyiség fejlődését és alaptulajdonságait képezik le. Mindegyikhez sajátos életterület tartozik. Az első negyed a tudatosságé, a második a kreativitásé és képességeké, a harmadik az emberi kapcsolatoké, míg a negyedik a munkáé, hivatásé, barátságoké és a humanitárius tevékenységé.

II. A tizenkét állatövi jegy

A tizenkét állatövi jegy a horoszkóp külső peremén foglal helyet. Mindegyiknek megvan a maga jellegzetessége, amely elárulja, hogyan viszonyulsz a dolgokhoz. A csillagjegyek bizonyos tulajdonságaik – minőségük és a négy elem – szerint csoportosíthatók:

A. A tizenkét állatövi jegy: a b c d e f g h i j k l

B. A négy elem: tűz, levegő, víz, föld – ezek jellemzik alapvető természetedet

C. A három minőség: kardinális, szilárd és változó – ezek tetteid jellegére utalnak

D. Aszcendensjegy: a külsődet és a viselkedésedet határozza meg

III. A tizenkét ház

Mindegyik jegy rajta ül egy ház elején: a házcsúcson. Figyeld meg, hogy a házakat az óramutató járásával ellenkező irányában számozzák a belső körben. Minden egyes ház sajátos életterületet ír le, és a kérdéses házcsúcshoz tartozó jegy azt mondja el, hogyan viszonyulsz ehhez az életterülethez.

A. A tizenkét ház

B. A házak helyzete: sarkalatos, követő és szélső

C. Üres házak

D. A tizenkét jegy a tizenkét házban

IV. A planéták

A planéták különböző házakba kerülnek a horoszkópban. Mindegyiknek megvan a maga funkciója, más szóval megmutatják, hogyan éled az életet. A planéta a történésről magáról tanúskodik, a ház pedig arról, hogy ez mely életterületet érinti.

A. A tíz planéta: nyolc bolygó és két világító égitest, a Nap és a Hold

B. A planéták a házakban

C. A planéták az állatövi jegyekben

V. Az aspektusok

Az aspektus két planéta, vagy egy planéta és a horoszkóp bármely pontja által bezárt fényszög. Fokokban mérik, és két planéta fényszöge arról árulkodik, hogy hogyan hatnak egymásra.

A. Az öt legfontosabb aspektus: együttállás (konjunkció), hatodfény (szextil), negyedfény (kvadrát), harmadfény (trigon), szembenállás (oppozíció)

B. A tíz planéta és elsődleges aspektusaik

C. Az aszcendenst és az égközepet illető aspektusok

Vizsgáljuk meg tehát elsőnek a hét horoszkópmintázatot, hogy eldönthesd, melyik jellemez a leginkább. Akárcsak az első benyomás, horoszkópod is első pillantásra elárulja, ki vagy. A következő fejezetekben ezt fejtjük ki részletesebben.

Második fejezet

A hét horoszkópmintázat

Horoszkópodra nézve legelőször is a planéták sajátos elrendezését, mintázatát észleled. Ez a mintázat a lehető legátfogóbb értelemben írja le, milyen a hozzáállásod az élethez. Úgy is mondhatnánk, hogy a lényegedet jellemzi, mielőtt belemennénk a finomabb részletekbe. Mikor kiválasztod a rád leginkább jellemző mintázatot, csak a tíz planétát vedd figyelembe. Figyeld meg tehát, milyen alakzatot alkotnak.

A horoszkópmintázatok esetében is tartsd észben, hogy horoszkópod, mint minden kör, 360 fokból áll, tehát az egyes házakra 30 fok jut, a teljes kör tizenketted része. Később részletesebben is szólunk a házakról.

Henry Mancini
1924. április 16. / 11.00, keleti parti idő (EST) / Cleveland, Ohio
Placidus-féle házbeosztás

Foltmintázat

Kulcsszavak: sokoldalúság, széles látókör

Jellemzője: a planéták egyenletesen oszlanak el a horoszkópban

Ilyenkor a legtöbb állatövi jegy foglalt. A foltmintázat olyan emberre utal, aki sok minden iránt érdeklődik, számos tevékenységet folytat egyszerre, nyitott gondolkodású, és általában foglalkoztatja a filozófia vagy a spiritualitás. Kalandos természetű, aki képes az elvont gondolkodásra. Nemritkán azok horoszkópjában fordul elő ez a mintázat, akik adnak valamit az emberiségnek, például nagy tudósoknál, prófétáknál, zeneszerzőknél vagy akár politikusoknál.

A foltmintázat árnyoldala a szétszórtság lehet; az ilyen ember esetleg elfecsérli energiáit. Mivel azonban képes meglátni a lényeget, nagyszabású, nagy horderejű gondolatokat is forgathat a fejében. Jelentősen befolyásolja mások életét, és szívén viseli embertársai sorsát.

Henry Mancini itt bemutatott horoszkópja a tökéletes foltmintázat ritka példája. Mind a tíz planéta más jegyet foglal el. Mancini nagy zeneszerző volt, és élete beszédes példája a foltmintázat személyiségre gyakorolt hatásának. Az 1950-es évek közepétől az 1960-as évek derekáig egyaránt alkotott filmzenét és tévés kísérőzenét. Ő jegyzi az Álom luxuskivitelben című film Moon River-dalát, valamint A rózsaszín párduc és a Peter Gunn című félórás tévékrimi zenei vezérmotívumát. Kora leghíresebb Oscar- és Grammy-díjjal jutalmazott filmes zeneszerzője volt. Sokoldalúságának betudhatóan a legkülönfélébb műfajokban is sikert aratott, a színművektől a musicaleken át a filmekig.

[…]

Harmadik fejezet

A tizenkét állatövi jegy

A horoszkóp körének külső peremén sorakozik a tizenkét állatövi jegy (lásd az ábrát a következő oldalon). Mindegyiknek egyedi a hatása, amely meghatározza, hogyan közeledsz a dolgokhoz. Amelyik jegy egy adott ház csúcsán található, az ezzel kapcsolatos életterületet befolyásolja. A házcsúcsok az egyes házakat különítik el egymástól, s leginkább a kerékküllőkre hasonlítanak. Még mielőtt továbbmennénk, vegyük sorra újra az asztrológiai jelképrendszert: 1) a csillagjegyek cselekedeteid milyenségéről árulkodnak; 2) a planéták azt képezik le, mit teszel, és miféle hatások érnek; 3) a házak azt mutatják meg, mely életterületeket érinti mindez. Amennyiben megérted e három tényező összjátékát, elmondhatod, hogy érted, miről szól az asztrológia, és értelmezni tudod a horoszkópokat.

A napjegyéről szinte mindenki tud. Az a jegy ez, amelyet a Nap foglal el születésed napján, ami bizonyos személyiségjegyeidre is hatással lesz. Az asztrológia jelképes nyelvében a Nap lényed fontos része, ha nem is a teljes kép. Az összes többi planéta is hat rád, és a Naphoz hasonlóan valamennyi annak az állatövi jegynek a sajátságaival színeződik át, amelyet születésed napján elfoglalt. Ezek a szimbólumok együttesen képezik le életedet. De ne szaladjunk túlságosan előre. Vizsgáljuk meg mindenekelőtt az állatövi jegyeket, és vegyük szemügyre, miféle minőségeket testesítenek meg.

Negyedik fejezet

A tizenkét ház

A horoszkóp tizenkét házból áll. Mindegyik 30 fokot foglal el a kör egészéből, vagyis annak tizenketted részét. A házakat elválasztó határokat, vonalakat házcsúcsoknak nevezzük. A planéták egy-egy házhoz tartoznak, és noha az előbbiek határozzák meg cselekedeteinket, és azt, hogy mi jut kifejezésre lehetőségeinkből, a házak döntik el, hogy mindez mely életterületeken valósul meg. A házakat egytől tizenkettőig számozzuk. A számozást a horoszkóp bal szélén, a belső körben kezdjük, majd az óramutató járásával ellenkező irányban haladunk előre. Mindegyik ház jellegében megegyezik a neki megfelelő jeggyel. Például a hetes számú, ami a Mérlegnek felel meg, a házasság, a partnerkapcsolatok és általában az emberi viszonylatok szférája. A négyes számú ház a negyedik jegy, azaz Rák megfelelője, így tehát az otthon és a család életterülete.

Első ház

Az első ház csúcsán az aszcendensed foglal helyet. Ez képezi le, milyen a külső megjelenésed, és hogyan fejezed ki magad. Megmutatja, milyen a személyiséged, mik a hajlamaid, és hogyan gondolkodsz a világról. Meghatározza a külvilág felé fordított arcodat, míg belső valódról a Napjegyed dönt. Az első ház mutatja többek között ruházkodásodat, hajviseletedet, csakúgy, mint egészségi állapotodat vagy azt, hogy hogyan viszonyulsz az újdonságokhoz. Bármelyik planéta tartózkodik az első házadban, meghatározó szerepet játszik majd az életedben.

[…]

Ötödik fejezet

A planéták

A planéták a horoszkóp lényegi elemei. Minden hatás rajtuk keresztül nyilvánul meg, noha befolyásukat átszínezi, hogy mely jegyet és házat foglalják el. Tíz planétát tartunk számon, ebből nyolc bolygót, továbbá a két világító égitestet, a Napot és a Holdat. Minden egyes planétához sajátos szerep és jelentés tartozik.

Nap A

A Nap határozza meg alapvető tulajdonságaidat, önképedet és önkifejezésedet, életerődet és fizikai erőnlétedet, akaraterődet és hatalomvágyadat, önelégültségedet vagy önbecsülésedet, egyéniségedet és kreativitásodat, tudatosan felvállalt identitásodat, valamint a tekintély és a hivatal képviselőit, az elöljárókat és a potentátokat, és általában a férfiakat.

A Nap az Oroszlán jegy e uralkodó planétája. Azt képezi le, hogy milyen vagy a szíved mélyén. Az én, az akarat és a tudatosan vallott identitás hírmondója.

[…]

Hatodik fejezet

Az aspektusok

Az aspektus fényszögkapcsolat két planéta vagy egy planéta és a horoszkóp adott pontja között. Amennyiben e kapcsolat létrejön, kölcsönhatással számolhatunk, aminek mértékét fokokban mérjük és szögekben fejezzük ki. Egyelőre elég annyit tudnod az aspektusokról, hogy horoszkópodban mely planéták állnak egymással fényszögkapcsolatban. Ez a fejezet részletesen jellemzi, hogy a planéták hogyan hatnak egymásra. A pontos fényszögkapcsolatokat az aspektusnégyzetrácsról olvashatod le. Ezt rendszerint a horoszkópod alatt találod, a következő oldalon látható példához hasonlóan. Megmutatja, mely pontok és planéták hatnak egymásra, és hogyan. Az öt fő aspektus szimbólumai:

Szimbólum
Elnevezés
Mérték

m

konjunkció

0 fok

q

szextil

60 fok

o

kvadrát

90 fok

p

trigon

120 fok

n

oppozíció

180 fok

[…]

Zárszó

A horoszkóp különböző elemeinek vizsgálatakor tartsd észben, hogy az egész valódat képezi le, ezért belekerül egy kis időbe, amíg sikerül egységbe fognod a részleteket. Gyakran megesik, hogy a részletek ellentmondanak egymásnak. Ez akkor a legszembetűnőbb, amikor két-három planéta is tartózkodik ugyanabban a jegyben. Az ilyen képlet mindössze annyit jelent, hogy összetettebb egyéniség vagy másoknál, sokféle, akár széthúzó késztetésekkel.

Például ha a Nap az első házadba kerül, azt mondhatjuk, hogy kissé színpadias, életerős egyéniség van, aki élvezi a közfigyelmet. Ám ha a Szaturnusz a szomszédja – kivált, ha egy jegyre esnek, vagy a Szaturnusz konjunkcióban van Nappal –, ez komolyságot sugall törekvéseidben. A Nap ugyanis lelkesedést jelez, míg a Szaturnusz visszafogottságot. Ami látszólag ellentmondás, holott nem az. Mindkét hatás jelen lesz személyiségedben, ami azt eredményezi, hogy kitartó leszel és energikus, és büszke a teljesítményedre.

Eltarthat egy ideig, amíg alaposan megismerkedsz horoszkópoddal, és ez jól is van így. Első pillantásra embertársainkat sem tudjuk kiismerni, ugyanígy önmagunk megismerése is talán egy egész életet igényel. Ugyanakkor fontos hangsúlyoznom, hogy semmi nincsen előre megírva a sorsunkban. Mindent döntéseinkkel, hozzáállásunkkal és gondolatmintáinkkal vonzunk magunkhoz. A legtöbb ember nincs tudatában annak, hogyan irányíthatja önnön életét, ezért ad olyan sokat az asztrológia. Ezt az időt és helyet választottad ahhoz, hogy belépj fizikai testedbe. Használd ki a lehető legjobban, és élvezd az utazást!

Szószedet

állatöv (zodiákus): Kör alakú öv, amely a tizenkét jegyet foglalja magába: Kos, Bika, Ikrek, Rák, Oroszlán, Szűz, Mérleg, Skorpió, Nyilas, Bak, Vízöntő és Halak. Az ekliptika síkjában fogja körül a Földet. (Az ekliptika a Nap látszólagos keringése a Föld körül.)

[…]

Walter Lübeck

Reiki

230 oldal
Keresd a weboldalunkon!
www.edesviz.hu

E-könyv
formátumban is kapható!

Walter Lübeck könyve alapos betekintést enged a reikierők felhasználási lehetőségeibe. Legyen szó akár önmagunk, akár mások gyógyításáról, egyéni vagy csoportos meditációról, vagy saját személyes fejlődésünkről – a reikivel mindez, és még sok más is lehetséges.

A könyv számos gyakorlati útmutatást ad a reikierővel való egyre elmélyültebb találkozáshoz, fontos háttér-információkat közöl, és rengeteg ötlettel szolgál az alkalmazáshoz. Akik a reikierőt gyakran használják, például azért, hogy önmagukhoz közelebb kerüljenek vagy megnyíljanak a szeretet előtt, azok már a reiki-do útját, a gyógyító szeretet ösvényét járják.

A reiki használatához szükséges képességgel minden ember rendelkezik. S ahhoz, hogy a reikit magunk vagy mások számára használhassuk, testünk és lelkünk bizonyos területeinek megnyitása szükséges. E megnyitás folyamatába most egy hagyományosan képzett reikimester avat be minket.

Dr. Vasant Lad

Ájurvéda

190 oldal
Keresd a weboldalunkon!
www.edesviz.hu

E-könyv
formátumban is kapható!

A szerzőt az a szilárd meggyőződése vezette e könyv megírására, hogy az Ájurvédát meg kell osztani a nyugati emberekkel, mégpedig egyszerű, gyakorlati módon. A Nyugat eddig úgy tekintett az Ájurvédára mint ezoterikus tudományra. De valójában ez az élet egyszerű, gyakorlati tudománya, amelynek alapelvei bármely ember mindennapi életében általánosan alkalmazhatók. Az Ájurvéda az emberi élet valamennyi eleméhez és aspektusához szól, és olyan útmutatást kínál mindazoknak, akik nagyobb harmóniát, békét és hosszabb életet keresnek, amelyet több évszázad alatt próbált és finomított ki.

E könyv elsődleges célja, hogy áttekintse az Ájurvéda alapjait, beleértve a vizsgálat, a diagnózis és a kezelés technikáit; az élettartam meghosszabbítását, a gyógynövények alkalmazását és az egészség megőrzésének más mindennapos gyakorlati aspektusait.

David Pond

Csakrák

Vigyél valódi egyensúlyt az életedbe!

220 oldal
Keresd a weboldalunkon!
www.edesviz.hu

E-könyv
formátumban is kapható!

Sikerkönyv-útikalauzában David Pond megmutatja, hogyan hozhatod összhangba energiáidat a test csakrarendszerének felhasználásával, hogy a bensődből kiindulva egyensúlyt teremts a mindennapi életedben is. Praktikus gyakorlatai, meditációi és hathatós technikái segítségével sorra munkába veszed a hét csakrát – tested energiaközpontjait –, hogy megszüntesd kiegyensúlyozatlanságukat, és továbbléphess spirituális utadon.

• Fedezd fel az egyes csakrák egyedülálló energiáit, s haladj végig a túlélés, a szexualitás, a hatalom, a szeretet, a kreativitás, az intuíció és az átszellemültség szintjein!
• Tudd meg, mely színek és kristályok aktiválják a csakrákat!
• Végezd el az egyszerű gyakorlatokat, vizualizációkat és meditációkat benső egyensúlyod helyreállítása érdekében!

Dr. David Frawley és Dr. Vasant Lad

Gyógynövények

Ájurvédikus útmutató

262 oldal
Keresd a weboldalunkon!
www.edesviz.hu

E-könyv
formátumban is kapható!

A szerzők több mint 250 gyógynövényt osztályoznak és ismertetnek a könyvben az Ájurvéda ősi rendszerét alapul véve. A részletes leírásokon kívül szemléletes ábrák, táblázatok és szómagyarázatok segítik eligazodni az olvasót mind a nyugati, mind a keleti növénytanban, az ájurvédikus orvoslásban és az alternatív, holisztikus gyógymódokban.

A horoszkóp mintázata elárulja, mi életed legfőbb hajtóereje. Az állatövi jegyek és horoszkópodon való elhelyezkedésük annak lenyomatai, hogyan intézed a dolgaidat. A tizenkét ház megmutatja, hol számíthatsz a legnagyobb sikerre. A planéták a házakban rávilágítanak a személyes kapcsolataidra, anyagi ügyeidre, hivatással kapcsolatos hozzáállásodra, veleszületett képességeidre, kreativitásodra és még sok egyébre. Ha pedig pályaválasztás előtt állsz, az aspektusokról szóló fejezet tanácsot ad, milyen hivatás illik hozzád legjobban.

A hagyományos ájurvédikus receptek tartalmazhatnak olyan különleges trópusi növényeket és ásványi anyagokat amelyek nálunk semmiképpen sem hozzáférhetők. A mű célja, hogy ezt az ősi, gyógyító tudományt a hazánkban is fellelhető gyógynövények és természetes anyagok segítségével a 21. századi emberek számára is alkalmazhatóvá tegye.

A könyv nélkülözhetetlen segítőtárs a család egészségének harmonikus megőrzésében és a betegségek könnyebb, természetközelibb leküzdésében.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu

00-36-1-320-3642
www.edesviz.hu

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ MAGAZIN
EZOTÉRIA • SPIRITUALITÁS • ÉLETMÓD

Interjúk a szerzőkkel, érdekességek a könyvtémákról csak nálunk!

www.edesviz.hu

{1} Részletes születési horoszkópot magyar nyelvű honlapokon is lehet készíttetni – a szerk.